title: Rozhodnutie dozorného úradu EZVO č. 94/06/COL z  19. apríla 2006 , ktorým sa po päťdesiaty siedmykrát menia a dopĺňajú procesné a hmotné pravidlá v oblasti štátnej pomoci

text:
               5.2.2009

               SK

               Úradný vestník Európskej únie

               L 36/62

      ROZHODNUTIE DOZORNÉHO ÚRADU EZVO
   č. 94/06/COL
   z 19. apríla 2006,
   ktorým sa po päťdesiaty siedmykrát menia a dopĺňajú procesné a hmotné pravidlá v oblasti štátnej pomoci
   DOZORNÝ ÚRAD EZVO (1),
   SO ZRETEĽOM NA Dohodu o Európskom hospodárskom priestore (2), najmä na jej články 61 až 63 a protokol 26,
   SO ZRETEĽOM na Dohodu medzi štátmi EZVO o zriadení dozorného úradu a súdneho dvora (3), najmä na jej článok 24, článok 5 ods. 2 písm. b) a článok 1 v časti I protokolu 3,
   KEĎŽE podľa článku 24 dohody o dozore a súde dozorný úrad uvádza do platnosti ustanovenia Dohody o EHP týkajúce sa štátnej pomoci,
   KEĎŽE podľa článku 5 ods. 2 písm. b) dohody o dozore a súde dozorný úrad vydáva oznámenia alebo usmernenia týkajúce sa otázok, ktorými sa zaoberá Dohoda o EHP, ak to uvedená dohoda alebo dohoda o dozore a súde jednoznačne ustanovujú alebo ak to dozorný úrad pokladá za nutné,
   PRIPOMÍNAJÚC procesné a hmotné pravidlá v oblasti štátnej pomoci (4) prijaté 19. januára 1994 dozorným úradom (5),
   KEĎŽE podľa bodu II s názvom „VŠEOBECNÉ“ na konci prílohy XV k Dohode o EHP má dozorný úrad prijať po konzultácii s Európskou komisiou akty zodpovedajúce aktom, ktoré prijala Európska komisia,
   KEĎŽE Európska komisia vydala odporúčanie Komisie 2003/361/ES (6) o definícii mikro, malých a stredných podnikov, ktoré nahrádza predchádzajúce odporúčanie Komisie 96/280/ES (7) o definícii malých a stredných podnikov,
   KEĎZE pôvodnú kapitolu 10 usmernení o štátnej pomoci, ktorá zahŕňala odporúčanie Komisie 96/280/ES, dozorný úrad EZVO zrušil rozhodnutím č. 198/03/COL z 5. novembra 2003 (8) z dôvodu, že nová definícia MSP stanovená v novom odporúčaní Komisie 2003/361/ES, bola zahrnutá aj v prílohe nového nariadenia o skupinovej výnimke pre pomoc MSP (9),
   KEĎŽE definícia malých a stredných podnikov slúži ako všeobecný referenčný nástroj v rámci usmernení o štátnej pomoci, ktoré obsahujú niekoľko odkazov na definíciu MSP, pokladá dozorný úrad za užitočné zahrnúť novú definíciu MSP uvedenú v novom odporúčaní Komisie 2003/361/ES do usmernení o štátnej pomoci,
   KEĎŽE definícia mikro, malých a stredných podnikov v novom odporúčaní Komisie 2003/361/ES by teda mala byť prevzatá do usmernení o štátnej pomoci ako nová kapitola 10,
   KEĎŽE ostatné kapitoly usmernení o štátnej pomoci sa odvolávajú na predchádzajúcu definíciu malých a stredných podnikov uvedenú v pôvodnej kapitole 10 a mali by sa preto zmeniť a doplniť tak, aby obsahovali odkaz na novú definíciu mikro, malých a stredných podnikov,
   PRIPOMÍNAJÚC, že dozorný úrad konzultoval s Európskou komisiou zahrnutie odporúčania Komisie 2003/361/ES do usmernení o štátnej pomoci,
   PRIPOMÍNAJÚC, že dozorný úrad konzultoval túto záležitosť so štátmi EZVO listami zo 7. februára 2006 adresovanými Islandu, Lichtenštajnsku a Nórsku,
   PRIJAL TOTO ROZHODNUTIE:
   Článok 1
   Usmernenia dozorného úradu o štátnej pomoci sa menia a dopĺňajú zavedením novej kapitoly 10 o definícii mikro, malých a stredných podnikov. Nová kapitola 10 sa začleňuje do tohto rozhodnutia a tvorí jeho neoddeliteľnú súčasť. Ostatné kapitoly usmernení o štátnej pomoci, ktoré sa odvolávajú na predchádzajúcu definíciu malých a stredných podnikov uvedenú v pôvodnej kapitole 10, sa preto menia a dopĺňajú tak, aby obsahovali odkaz na novú definíciu mikro, malých a stredných podnikov uvedenú v odporúčaní Komisie 2003/361/ES.
   Nová kapitola 10 sa bude uplatňovať odo dňa jej schválenia dozorným úradom.
   Článok 2
   Štáty EZVO budú informované prostredníctvom listu s kópiou tohto rozhodnutia a priloženou novou kapitolou 10 usmernení dozorného úradu o štátnej pomoci.
   Článok 3
   Európska komisia bude informovaná v súlade s písmenom d) protokolu č. 27 Dohody o EHP prostredníctvom kópie tohto rozhodnutia s priloženou novou kapitolou 10 usmernení dozorného úradu o štátnej pomoci.
   Článok 4
   Rozhodnutie vrátane jeho prílohy I sa uverejní v oddiele EHP a v dodatku EHP k Úradnému vestníku Európskej únie.

      V Bruseli 19. apríla 2006

            Za Dozorný úrad EZVO

         Bjørn T. GRYDELAND

            predseda

         Kurt JAEGER

            člen kolégia

      (1)  Ďalej len „dozorný úrad“.

      (2)  Ďalej len „Dohoda o EHP“.

      (3)  Ďalej len „dohoda o dozore a súde“.

      (4)  Súbor týchto oznámení, usmernení atď., prijatých v tejto súvislosti dozorným úradom, sa ďalej uvádza len ako „usmernenia o štátnej pomoci“.

      (5)  Pôvodne uverejnené v Ú. v. ES L 231, 3.9.1994, s. 1 a v jeho dodatku EHP č. 32 v ten istý deň. Aktualizovaná verzia usmernení o štátnej pomoci je dostupná na internetovej stránke dozorného úradu: www.eftasurv.int.

      (6)  Ú. v. EÚ L 124, 20.5.2003, s. 36.

      (7)  Ú. v. ES L 107, 30.4.1996, s. 4.

      (8)  Ú. v. EÚ L 120, 12.5.2005, s. 39.

      (9)  Nariadenie Komisie (ES) č. 70/2001 z 12. januára 2001 o uplatňovaní článkov 87 a 88 Zmluvy o ES na štátnu pomoc malým a stredným podnikom (Ú. v. ES L 10, 13.1.2001, s. 33), zmenené a doplnené nariadením Komisie (ES) č. 364/2004 (Ú. v. EÚ L 63, 28.2.2004, s. 22). Obidve nariadenia boli rozhodnutím spoločného výboru č. 88/2002 (Ú. v. EU L 266, 3.10.2002, s. 56 a dodatok EHP č. 49, 3.10.2002, s. 42) a rozhodnutím spoločného výboru č. 131/2004 (Ú. v. EÚ L 64, 10.3.2005, s. 67 a dodatok EHP č. 12, 10.3.2005, s. 49) začlenené do oddielu 1 f prílohy XV k Dohode o EHP.

      PRÍLOHA

         „10.   POMOC MIKRO, MALÝM A STREDNÝM PODNIKOM (MSP)
         10.1.   Úvod

                     (1)

                     Predošlá kapitola 10 zahŕňala odporúčanie Komisie 96/280/ES (1), ktoré sa týkalo definície malých a stredných podnikov. Z dôvodu problémov s výkladom, ktoré sa vyskytli pri uplatňovaní odporúčania Komisie 96/280/ES, a na základe následných pripomienok prijatých od podnikov, bolo potrebné vykonať celý rad zmien a doplnení odporúčania Komisie 96/280/ES. V záujme zrozumiteľnosti sa Komisia radšej rozhodla pre nahradenie odporúčania Komisie 96/280/ES novým odporúčaním Komisie 2003/361/ES, ktoré obsahuje novú definíciu mikro, malých a stredných podnikov (ďalej len ‚MSP‘).

                     (2)

                     Dozorný úrad EZVO zrušil pôvodnú kapitolu 10 (zahŕňajúcu odporúčanie Komisie 96/280/ES) rozhodnutím č. 198/03/COL z 5. novembra 2003 (2) pretože nová definícia malých a stredných podnikov stanovená v novom odporúčaní Komisie 2003/361/ES bola zahrnutá aj do prílohy nového nariadenia o skupinovej výnimke pre malé a stredné podniky (3).

                     (3)

                     Vzhľadom na skutočnosť, že definícia MSP slúži ako všeobecný referenčný nástroj v rámci usmernení o štátnej pomoci, ktoré obsahujú niekoľko odkazov na definíciu MSP, považuje dozorný úrad za užitočné zahrnúť novú definíciu MSP uvedenú v novom odporúčaní Komisie 2003/361/ES do usmernení o štátnej pomoci. Táto nová kapitola 10 preto zahŕňa novú definíciu MSP uvedenú v odporúčaní Komisie 2003/361/ES (4).

                     (4)

                     Je potrebné vysvetliť, že v súlade:

                                 i)

                                 s článkami 48, 81 a 82 Zmluvy o ES, ako ich vykladá Súdny dvor Európskych spoločenstiev, a

                                 ii)

                                 s článkami 34, 53 a 54 Dohody o EHP, ako ich vykladá Súdny dvor EZVO a Súdny dvor Európskych spoločenstiev,

                           by sa mal za podnik považovať každý subjekt, bez ohľadu na jeho právnu formu, ktorý vykonáva hospodárske činnosti, najmä subjekty, ktoré vykonávajú činnosti v oblasti remesiel a iné činnosti na individuálnej alebo rodinnej báze, ako aj obchodné spoločnosti alebo združenia pravidelne vykonávajúce hospodárske činnosti.

                     (5)

                     Kritérium počtu zamestnancov (‚kritérium počtu zamestnancov‘) zostáva nepochybne jedným z najdôležitejších kritérií a musí sa zachovať ako hlavné kritérium; aj napriek tomu je zavedenie finančného kritéria potrebným doplnkom na vytvorenie si predstavy o skutočnom význame a výkonnosti podniku a o jeho pozícii v porovnaní s jeho konkurentmi. Nebolo by však vhodné používať obrat ako jediné finančné kritérium najmä preto, že podniky pôsobiace v oblasti obchodu a distribúcie majú vďaka svojej povahe vyšší obrat ako podniky vo výrobnom sektore. Preto by sa kritérium obratu malo skombinovať s kritériom celkovej súvahy, ktorá odráža celkový majetok podniku, s možnosť prekročenia limitu ktoréhokoľvek z týchto dvoch kritérií.

                     (6)

                     Strop obratu sa vzťahuje na podniky, ktoré sa zaoberajú veľmi odlišnými druhmi hospodárskej činnosti. Aby sa nežiaducim spôsobom neobmedzila účelnosť uplatňovania definície, mala by sa aktualizovať tak, aby zohľadňovala tak zmeny cien, ako aj zmeny v produktivite.

                     (7)

                     Pokiaľ ide o strop celkovej súvahy, je vzhľadom na absenciu nového prvku opodstatnené zachovanie doterajšieho prístupu, podľa ktorého sa na stropy obratu vzťahuje koeficient založený na štatistickom pomere týchto dvoch premenných. Štatistický trend si vyžaduje zvýšenie stropu obratu. Keďže tento trend sa líši podľa kategórie veľkosti podniku, bolo by tiež vhodné upraviť koeficient tak, aby podľa možnosti čo najviac odrážal trendy v hospodárstve a aby neznevýhodňoval mikropodniky a malé podniky v porovnaní so strednými podnikmi. Tento koeficient sa blíži hodnote 1 v prípade mikropodnikov a malých podnikov. Na zjednodušenie je preto potrebné vybrať pre tieto kategórie jednu hodnotu pre strop obratu a jednu hodnotu pre strop celkovej súvahy.

                     (8)

                     Mikropodniky – kategória malých podnikov, ktoré sú zvlášť dôležité pre rozvoj podnikania a vytváranie pracovných miest – by mali byť tiež lepšie definované.

                     (9)

                     V záujme lepšieho pochopenia skutočného hospodárskeho postavenia MSP a vyňatia skupín podnikov, ktorých hospodársky potenciál môže prekračovať potenciál skutočných MSP, z uvedenej kategórie, by sa malo rozlišovať medzi jednotlivými druhmi podnikov podľa toho, či sú nezávislé, že majú iba také množstvo podielov, ktoré im neposkytuje kontrolnú pozíciu (partnerské spoločnosti), alebo či sú prepojené s inými podnikmi. Limit stanovený v predchádzajúcom odporúčaní Komisie 96/280/ES – ak podiel nepresahuje výšku 25 % pokladá sa podnik za nezávislý – zostáva v platnosti.

                     (10)

                     V záujme podpory zakladania podnikov, investícií do majetku MSP a rozvoja vidieka a miestneho rozvoja, podniky možno považovať za nezávislé i vtedy, ak určité kategórie investorov, ktorí zohrávajú pozitívnu úlohu vo financovaní a tvorbe podnikov, vlastnia 25 % alebo väčší podiel. Podmienky pre týchto investorov však predtým neboli stanovené. Prípad ‚obchodných anjelov‘ (business angels – jednotlivcov alebo skupín, ktorí sa venujú bežnému podnikaniu vo forme investovania rizikového kapitálu) si zaslúži osobitnú zmienku, pretože – v porovnaní s inými investormi rizikového kapitálu – ich schopnosť poskytovať relevantné informácie novým podnikateľom je mimoriadne cenná. Ich investovanie do základného imania navyše dopĺňa činnosti spoločností obchodujúcich s rizikovým kapitálom, keďže poskytujú menšie čiastky v skoršej etape existencie podniku.

                     (11)

                     Na zjednodušenie záležitostí, najmä pre štáty EZVO a podniky, by sa pri definovaní prepojených podnikov mali použiť podmienky stanovené v článku 1 smernice Rady 83/349/EHS z 13. júna 1983 o konsolidovaných účtovných závierkach (5), naposledy zmenenej a doplnenej smernicou Európskeho parlamentu a Rady 2001/65/ES (6), pokiaľ sú tieto podmienky vhodné na účely tejto kapitoly. Na posilnenie stimulov na investovanie do základného imania MSP, bol zavedený predpoklad neexistencie rozhodujúceho vplyvu na príslušný podnik na základe kritérií článku 5 ods. 3 smernice Rady 78/660/EHS z 25. júla 1978 o ročnej účtovnej závierke niektorých typov spoločností (7), naposledy zmenenej a doplnenej smernicou 2001/65/ES.

                     (12)

                     Vo vhodných prípadoch by sa mali zohľadniť aj vzťahy vznikajúce medzi podnikmi z podnetu fyzických osôb s cieľom zabezpečiť, aby výhody vyplývajúce pre MSP z rozličných pravidiel alebo opatrení, v skutočnosti využívali len tie podniky, ktoré ich naozaj potrebujú. V záujme obmedzenia skúmania týchto situácií na nevyhnutné minimum sa zohľadňovanie takýchto vzťahov obmedzilo len na relevantný trh alebo na priľahlé trhy – v prípade potreby s odkazom na definíciu „relevantného trhu“ prijatú dozorným úradom v prílohe I jeho rozhodnutia o definícii relevantného trhu na účely práva hospodárskej súťaže v rámci EHP (8).

                     (13)

                     Aby sa predišlo svojvoľnému vytváraniu rozdielov medzi rozličnými verejnoprávnymi orgánmi štátu EZVO a vzhľadom na potrebu právnej istoty sa považuje za potrebné potvrdiť, že podnik, ktorého 25 % a väčší podiel základného imania alebo hlasovacích práv vlastní verejný orgán, nie je MSP.

                     (14)

                     Na zjednodušenie administratívnej záťaže podnikov a na zjednodušenie a urýchlenie administratívneho spracovania prípadov, pri ktorých sa vyžaduje status MSP, by bolo vhodné umožniť podnikom používať na potvrdenie niektorých ich charakteristík čestné vyhlásenia.

                     (15)

                     Na účely definície MSP je potrebné podrobne určiť zloženie zamestnancov. Na účely presadzovania rozvoja odborného vzdelávania a vzdelávania s praktickou prípravou je žiaduce, aby sa pri zisťovaní počtu zamestnancov nebrali do úvahy učni a študenti so zmluvou na odborné vzdelávanie. Podobne by sa nemali počítať obdobia materskej alebo rodičovskej dovolenky.

                     (16)

                     Rozličné typy podnikov definované podľa ich vzťahu k iným podnikom zodpovedajú objektívne rozličným stupňom integrácie. Pri výpočte kvantitatívnych údajov predstavujúcich ich činnosť a ekonomickú silu je preto vhodné uplatňovať rozdielne postupy na každý z týchto typov podnikov.

               10.2.   Definícia mikro, malých a stredných podnikov
         10.2.1.   Podnik

                     (17)

                     Za podnik sa považuje každý subjekt, ktorý vykonáva hospodársku činnosť bez ohľadu na jeho právnu formu. Patria sem najmä subjekty, ktoré vykonávajú činnosti v oblasti remesiel a iné činnosti na individuálnej alebo rodinnej báze, ako aj obchodné spoločnosti alebo združenia pravidelne vykonávajúce hospodárske činnosti.

               10.2.2.   Počet zamestnancov a finančné stropy určujúce kategórie podnikov

                     (18)

                     Kategóriu mikro, malých a stredných podnikov tvoria podniky, ktoré zamestnávajú menej ako 250 osôb a ktorých ročný obrat nepresahuje 50 miliónov EUR a/alebo ročná celková súvaha nepresahuje 43 miliónov EUR.

                     (19)

                     V rámci kategórie MSP sa malý podnik definuje ako podnik, ktorý zamestnáva menej ako 50 osôb a ktorého ročný obrat a/alebo ročná celková súvaha nepresahuje 10 miliónov EUR.

                     (20)

                     V rámci kategórie MSP sa mikropodnik definuje ako podnik, ktorý zamestnáva menej ako 10 osôb a ktorého ročný obrat a/alebo ročná celková súvaha nepresahuje 2 milióny EUR.

               10.2.3.   Typy podnikov, ktoré sa berú do úvahy pri výpočte počtu zamestnancov a finančných súm

                     (21)

                     ‚Nezávislý podnik‘ je každý podnik, ktorý nie je klasifikovaný ako partnerský podnik v zmysle odsekov 22 – 23 alebo ako prepojený podnik v zmysle odsekov 24 – 28.

                     (22)

                     ‚Partnerské podniky‘ sú všetky podniky, ktoré nie sú klasifikované ako prepojené podniky v zmysle odsekov 24 – 28 a medzi ktorými je takýto vzťah: podnik (nadradený podnik) buď samostatne, alebo spoločne s jedným alebo viacerými prepojenými podnikmi v zmysle odsekov 24 – 28 vlastní 25 % alebo väčší podiel základného imania alebo hlasovacích práv iného podniku (podriadený podnik).

                     (23)

                     Podnik však možno klasifikovať ako nezávislý, teda ako podnik, ktorý nemá žiadne partnerské podniky, dokonca aj vtedy, ak je dosiahnutá alebo prekročená prahová hodnota 25 % nižšie uvedenými investormi za predpokladu, že títo investori nie sú prepojení v zmysle odsekov 24 – 28 ani jednotlivo, ani spoločne s príslušným podnikom:

                                 a)

                                 verejnoprávne investičné spoločnosti, spoločnosti rizikového kapitálu, fyzické osoby alebo skupiny fyzických osôb, ktoré sa pravidelne zúčastňujú aktivít investovania rizikového kapitálu, ktoré investujú vlastný kapitál do nekótovaných podnikov (‚obchodní anjeli‘) za predpokladu, že celkové investície takýchto obchodných anjelov v tom istom podniku sú nižšie ako 1 250 000 EUR;

                                 b)

                                 univerzity alebo neziskové výskumné centrá;

                                 c)

                                 inštitucionálni investori vrátane regionálnych rozvojových fondov;

                                 d)

                                 orgány miestnej samosprávy, ktoré majú ročný rozpočet nižší ako 10 miliónov EUR a menej ako 5 000 obyvateľov.

                     (24)

                     ‚Prepojené podniky‘ sú podniky, medzi ktorými existuje niektorý z týchto vzťahov:

                                 a)

                                 podnik má väčšinu hlasovacích práv akcionárov alebo spoločníkov v inom podniku;

                                 b)

                                 podnik má právo vymenovať alebo odvolať väčšinu členov správneho, riadiaceho alebo dozorného orgánu iného podniku;

                                 c)

                                 podnik má právo na dominantný vplyv nad iným podnikom na základe zmluvy uzatvorenej s týmto podnikom alebo na základe ustanovenia v jeho spoločenskej zmluve alebo stanovách;

                                 d)

                                 podnik, ktorý je akcionárom alebo spoločníkom iného podniku, na základe zmluvy s ostatnými akcionármi alebo spoločníkmi tohto podniku a sám kontroluje väčšinu hlasovacích práv akcionárov alebo spoločníkov v tomto podniku.

                     (25)

                     Predpokladá sa, že dominantný vplyv neexistuje, ak sa investori uvedení v odseku 23 nezapoja priamo alebo nepriamo do vedenia príslušného podniku bez toho, aby boli dotknuté ich práva akcionárov.

                     (26)

                     Podniky, ktoré sa prostredníctvom jedného alebo viacerých podnikov alebo prostredníctvom investorov uvedených v odseku 23 nachádzajú v niektorom zo vzťahov uvedených v odseku 24, sa tiež považujú za prepojené.

                     (27)

                     Podniky, ktoré sú v niektorom z takýchto vzťahov prostredníctvom fyzickej osoby alebo skupiny fyzických osôb konajúcich spoločne sa tiež považujú za prepojené podniky, ak vykonávajú svoju činnosť alebo časť svojej činnosti na tom istom relevantnom trhu alebo na priľahlých trhoch.

                     (28)

                     Za ‚priľahlý trh‘ sa považuje trh výrobku alebo služby, ktorý priamo nadväzuje na relevantný trh.

                     (29)

                     Okrem prípadov uvedených v odseku 23 sa podnik nemôže považovať za MSP, ak je 25 % alebo väčší podiel jeho základného imania alebo hlasovacích práv priamo alebo nepriamo kontrolovaný spoločne alebo jednotlivo jedným alebo viacerými verejnými orgánmi.

                     (30)

                     Podniky môžu poskytnúť vyhlásenie o svojom postavení nezávislého podniku, partnerského podniku alebo prepojeného podniku vrátane údajov týkajúcich sa stropov stanovených v časti 10.2.2. Vyhlásenie sa môže poskytnúť dokonca aj vtedy, keď je základné imanie rozložené tak, že nie je možné presne určiť, kto ho vlastní, v takomto prípade môže podnik v dobrej viere poskytnúť vyhlásenie, že je možné odôvodnene predpokladať, že jeden podnik alebo spoločne navzájom prepojené podniky nevlastnia 25 % alebo väčší podiel základného imania. Takéto vyhlásenia sa poskytnú bez toho, aby boli dotknuté kontroly alebo vyšetrovania ustanovené vo vnútroštátnych pravidlách alebo v pravidlách EHP.

               10.2.4.   Údaje používané na zistenie počtu zamestnancov, finančných súm a sledovaného obdobia

                     (31)

                     Údaje, ktoré sa majú použiť na zistenie počtu zamestnancov a finančných súm, sú údajmi, ktoré sa týkajú posledného schváleného účtovného obdobia a ktoré sú vypočítané za obdobie jedného roku. Zohľadňujú sa odo dňa účtovnej závierky. Výška zvoleného obratu sa vypočíta bez dane z pridanej hodnoty (DPH) a iných nepriamych daní.

                     (32)

                     Ak podnik v deň účtovnej závierky zistí, že počet pracovníkov alebo finančné stropy za dané ročné obdobie prekročili alebo sú pod stropmi stanovenými v časti 10.2.2, nebude to mať za následok stratu alebo nadobudnutie postavenia stredného, malého alebo mikropodniku, pokiaľ tieto stropy nie sú prekročené v dvoch po sebe nasledujúcich účtovných obdobiach.

                     (33)

                     V prípade novozaložených podnikov, ktorých účtovné závierky zatiaľ neboli schválené, sa uplatnia údaje získané bona fide odhadom vykonaným počas finančného roku.

               10.2.5.   Počet zamestnancov

                     (34)

                     Počet zamestnancov zodpovedá počtu ročných pracovných jednotiek (annual work units, AWU), t. j. počtu osôb, ktoré v príslušnom podniku alebo v jeho mene pracovali na plný úväzok počas celého posudzovaného roku. Práca osôb, ktoré nepracovali celý rok, práca tých osôb, ktoré pracovali na čiastočný úväzok bez ohľadu na dĺžku jeho trvania a práca sezónnych pracovníkov sa počítajú ako časti AWU. Za zamestnancov sa považujú:

                                 a)

                                 zamestnanci;

                                 b)

                                 osoby pracujúce pre podnik v podriadenom postavení, ktoré sa podľa vnútroštátnych právnych predpisov pokladajú za zamestnancov;

                                 c)

                                 vlastníci-vedúci pracovníci;

                                 d)

                                 partneri vykonávajúci pravidelnú činnosť v podniku, využívajúci finančné výhody z podniku.

                     (35)

                     Učni alebo študenti, ktorí sa zúčastňujú na odbornom vzdelávaní na základe učňovskej zmluvy alebo zmluvy o odbornom vzdelávaní sa nepovažujú za zamestnancov. Dĺžka materskej alebo rodičovskej dovolenky sa nezapočítava.

               10.2.6.   Zostavovanie údajov o podniku

                     (36)

                     V prípade nezávislého podniku sa údaje vrátane počtu zamestnancov určujú výlučne na základe účtovnej závierky tohto podniku.

                     (37)

                     Údaje vrátane údajov o počte zamestnancov podniku, ktorý má partnerské podniky alebo prepojené podniky, sa určujú na základe účtovnej závierky a iných údajov o podniku, alebo ak sú k dispozícii, na základe konsolidovaných účtovných závierok podniku alebo konsolidovaných účtovných závierok, v ktorých je podnik zahrnutý v rámci konsolidácie.

                     (38)

                     K údajom uvedeným v prvom odseku 37 sa pridajú údaje o každom partnerskom podniku príslušného podniku, ktorý sa nachádza bezprostredne v nadriadenom alebo podriadenom postavení voči príslušnému podniku. Agregácia je úmerná percentuálnemu podielu na základnom imaní alebo hlasovacích práv (podľa toho, ktorý je väčší). V prípade vzájomnej držby akcií sa použije vyššie percento.

                     (39)

                     K údajom uvedeným v odsekoch 37 a 38 sa pridajú všetky (100 %) údaje každého podniku, ktorý je priamo alebo nepriamo prepojený s príslušným podnikom, ak tieto údaje neboli zahrnuté v konsolidovaných účtovných závierkach.

                     (40)

                     Na uplatnenie odsekov 37 – 39 sa údaje o partnerských podnikoch príslušného podniku určujú z ich účtovných závierok a ostatných konsolidovaných údajov, ak existujú. K týmto údajom sa pridajú všetky (100 %) údaje podnikov, ktoré sú prepojené s týmito partnerskými podnikmi, pokiaľ ich účtovné údaje neboli zahrnuté v rámci konsolidácie.

                     (41)

                     Na uplatnenie odsekov 37 – 39 sa údaje podnikov, ktoré sú prepojené s príslušným podnikom určujú z ich účtovných závierok a z ostatných konsolidovaných údajov, ak existujú. K týmto údajom sa pridá pomerná časť údajov každého prípadného partnerského podniku tohto prepojeného podniku, ktorý sa nachádza bezprostredne v nadradenom alebo podriadenom postavení, pokiaľ už údaje neboli zahrnuté v konsolidovaných účtovných závierkach s percentuálnym podielom úmerným percentuálnemu podielu určenému v odseku 38.

                     (42)

                     Ak konsolidované účtovné závierky za daný podnik neobsahujú údaje o zamestnancoch, počet zamestnancov sa vypočíta úmerne pripočítaním údajov z jeho partnerských podnikov a pripočítaním údajov z podnikov, s ktorými je príslušný podnik prepojený.

               10.2.7.   Revízia

                     (43)

                     Na základe posúdenia uplatňovania definície uvedenej v tejto kapitole, ktoré sa vypracuje po predložení príslušného návrhu Európskej komisie, a berúc do úvahy všetky zmeny a doplnenia článku 1 smernice 83/349/EHS o definícii prepojených podnikov v zmysle uvedenej smernice, prispôsobí dozorný úrad v prípade potreby definíciu uvedenú v tejto kapitole, najmä stropy obratu a celkovej súvahy, s cieľom zohľadniť skúsenosti a hospodársky rozvoj v EHP.

               10.3.   Prijatie

                     (44)

                     Táto nová kapitola 10 sa bude uplatňovať odo dňa jej prijatia Dozorným úradom EZVO.“

         (1)  Odporúčanie Komisie 96/280/ES (Ú. v. ES 107, 30.4.1996, s. 4).

         (2)  Rozhodnutie kolégia č. 198/03/Col z 5. novembra 2003 (Ú. v. EÚ L 120, 12.5.2005, s. 39).

         (3)  Nariadenie Komisie (ES) č. 70/2001 z 12. januára 2001 o uplatňovaní článkov 87 a 88 Zmluvy o ES na štátnu pomoc malým a stredným podnikom (Ú. v. ES L 10, 13.1.2001, s. 33), zmenené a doplnené nariadením Komisie (ES) č. 364/2004 z 25. februára 2004 (Ú. v. EÚ L 63, 28.2.2004, s. 22). Obidve nariadenia boli rozhodnutím spoločného výboru č. 88/2002 (Ú. v. EU L 266, 3.10.2002, s. 56 a dodatok EHP č. 49, 3.10.2002, s. 42) a rozhodnutím spoločného výboru č. 131/2004 (Ú. v. EÚ L 64, 10.3.2005, s. 67 a dodatok EHP č. 12, 10.3.2005, s. 49) začlenené do oddielu 1f prílohy XV k Dohode o EHP.

         (4)  Odporúčanie Komisie 2003/361/ES, ktoré sa týka definície mikro, malých a stredných podnikov (Ú. v. EÚ, 20.5.2003, s. 36).

         (5)  Smernica Rady 83/349/EHS z 13. júna 1983 (Ú. v. ES L 193, 18.7.1983, s. 1), zahrnutá v časti 4 prílohy XXII k Dohode o EHP.

         (6)  Smernica Európskeho parlamentu a Rady (Ú. v. ES L 283, 27.10.2001, s. 28), zahrnutá v časti 4 prílohy XXII k Dohode o EHP rozhodnutím spoločného výboru č. 176/2003 z 5. decembra 2003 (Ú. v. EÚ L 88, 25.3.2004, s. 53 a dodatok EHP č. 15, 25.3.2004, s. 14).

         (7)  Smernica Rady 78/660/EHS z 25. júla 1978 (Ú. v. L 222, 14.8.1978, s. 11), zahrnutá v časti 4 prílohy XXII k Dohode o EHP.

         (8)  Rozhodnutie kolégia č. 46/98/COL zo 4. marca 1998 (Ú. v. ES L 200, 16.7.1998, s. 46 a dodatok EHP č. 52, 18.12.1997, s. 10). Toto rozhodnutie zodpovedá oznámeniu Komisie o definícii relevantného trhu na účely práva hospodárskej súťaže Spoločenstva (Ú. v. ES C 372, 9.12.1997, s. 5).


title: 2005/814/ES: Rozhodnutie Komisie z 18. novembra 2005, ktorým sa schvaľujú rozhodnutia Spoločenstva o dovoze určitých chemikálií podľa nariadenia Európskeho parlamentu a Rady (ES) č. 304/2003 a ktorým sa mení a dopĺňa rozhodnutie 2000/657/ES   (Text s významom pre EHP)

text:
               23.11.2005

               SK

               Úradný vestník Európskej únie

               L 304/46

      ROZHODNUTIE KOMISIE

   z 18. novembra 2005,
   ktorým sa schvaľujú rozhodnutia Spoločenstva o dovoze určitých chemikálií podľa nariadenia Európskeho parlamentu a Rady (ES) č. 304/2003 a ktorým sa mení a dopĺňa rozhodnutie 2000/657/ES
   (Text s významom pre EHP)
   (2005/814/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 304/2003 z 28. januára 2003 o vývoze a dovoze nebezpečných chemikálií (1), a najmä na prvý pododsek jeho článku 12 ods. 1,
   po porade s výborom zriadeným článkom 29 smernice Rady 67/548/EHS z 27. júna 1967 o aproximácii zákonov, iných právnych predpisov a správnych opatrení týkajúcich sa klasifikácie, balenia a označovania nebezpečných látok (2),
   keďže:

               (1)

               Podľa nariadenia (ES) č. 304/2003 Komisia v mene Spoločenstva rozhodne, či povolí, alebo nepovolí dovoz chemikálií do Spoločenstva na základe postupu udeľovania predbežného súhlasu po predchádzajúcom oznámení (Prior Informed Consent, postup PIC).

               (2)

               Program Organizácie Spojených národov pre životné prostredie (United Nations Environment Programme – UNEP) a Organizácia pre výživu a poľnohospodárstvo (Food and Agriculture Organization – FAO) boli poverené, aby zabezpečili služby sekretariátu na výkon postupu PIC, ustanoveného Rotterdamským dohovorom o postupe PIC pre niektoré nebezpečné chemikálie a pesticídy v medzinárodnom obchode; dohovor bol v mene Spoločenstva schválený rozhodnutím Rady 2003/106/ES (3).

               (3)

               Komisia konajúca ako spoločný poverený orgán má rozhodnutia o chemikáliách postúpiť sekretariátu dohovoru v mene Spoločenstva a jeho členských štátov.

               (4)

               Chemikálie tetraetylplumbán a tetrametylplumbán sa pridali do postupu PIC ako priemyselné chemikálie. Komisii boli doručené informácie o oboch chemikáliách vo forme jediného rozhodovacieho usmerňovacieho dokumentu. Obidve chemikálie sú prísne obmedzené na úrovni Spoločenstva, keďže ich použitie ako antidetonačné činitele v benzíne sa efektívne zakázalo, okrem menších výnimiek, smernicou Európskeho parlamentu a Rady 98/70/ES z 13. októbra 1998 o kvalite benzínu a naftových palív, ktorou sa mení a dopĺňa smernica Rady 93/12/EHS (4). Rozhodnutie o dovoze by sa preto malo zodpovedajúcim spôsobom prijať.

               (5)

               Chemický paratión sa taktiež pridal do postupu PIC ako pesticíd, o ktorom Komisia dostala informácie zo sekretariátu vo forme rozhodovacieho usmerňovacieho dokumentu.

               (6)

               Paratión patrí do oblasti pôsobnosti smernice Rady 91/414/EHS z 15. júla 1991 o uvádzaní prípravkov na ochranu rastlín na trh (5). Rozhodnutím Komisie 2001/520/ES z 9. júla 2001 o nezaradení paratiónu do prílohy I k smernici Rady 91/414/EHS a odobratí povolení pre prípravky na ochranu rastlín obsahujúce túto účinnú látku (6) sa paratión vyradil z prílohy I k smernici 91/414/EHS a povolenia pre prípravky na ochranu rastlín obsahujúce túto účinnú látku sa odobrali k 8. januáru 2002. Paratión bol v minulosti zaradený do predbežného postupu PIC v rozsahu, v rámci ktorého boli určité veľmi nebezpečné formulácie pesticídov s obsahom paratiónu uvedené v prílohe III k dohovoru, čo sa prejavilo vo formulári pre reakcie stanovenom v prílohe k rozhodnutiu Komisie 2000/657/ES zo 16. októbra 2000, ktorým sa schvaľujú rozhodnutia Komisie o dovoze určitých chemikálií podľa nariadenia Rady (EHS) č. 2455/92 o vývoze a dovoze určitých nebezpečných chemikálií (7). Záznam paratiónu do prílohy III k dohovoru treba nahradiť záznamom, ktorý zahŕňa paratión vo všetkých jeho formách. Malo by sa preto prijať nové rozhodnutie o dovoze.

               (7)

               Rozhodnutie 2000/657/ES by sa preto malo zodpovedajúcim spôsobom zmeniť a doplniť,

         ROZHODLA TAKTO:
   Článok 1
   1.   Prijíma sa rozhodnutie o dovoze chemického tetraetylplumbánu podľa formulára pre reakcie dovážajúcich krajín v prílohe I.
   2.   Prijíma sa rozhodnutie o dovoze chemického tetrametylplumbánu podľa formulára pre reakcie dovážajúcich krajín v prílohe II.
   Článok 2
   Rozhodnutie o dovoze paratiónu, ako je stanovené v prílohe k rozhodnutiu 2000/657/ES, sa nahrádza rozhodnutím o dovoze stanoveným vo formulári pre reakcie dovážajúcich krajín v prílohe III k tomuto rozhodnutiu.

      V Bruseli 18. novembra 2005

            Za Komisiu

         Stavros DIMAS

            člen Komisie

      (1)  Ú. v. EÚ L 63, 6.3.2003, s. 1. Nariadenie naposledy zmenené a doplnené nariadením Komisie (ES) č. 775/2004 (Ú. v. EÚ L 123, 27.4.2004, s. 27).

      (2)  Ú. v. ES 196, 16.8.1967, s. 1. Smernica naposledy zmenená a doplnená smernicou Komisie 2004/73/ES (Ú. v. EÚ L 152, 30.4.2004, s. 1).

      (3)  Ú. v. EÚ L 63, 6.3.2003, s. 27.

      (4)  Ú. v. ES L 350, 28.12.1998, s. 58. Smernica naposledy zmenená a doplnená nariadením Európskeho parlamentu a Rady (ES) č. 1882/2003 (Ú. v. EÚ L 284, 31.10.2003, s. 1).

      (5)  Ú. v. ES L 230, 19.8.1991, s. 1. Smernica naposledy zmenená a doplnená smernicou Komisie 2005/34/ES (Ú. v. EÚ L 125, 18.5.2005, s. 5).

      (6)  Ú. v. ES L 187, 10.7.2001, s. 47.

      (7)  Ú. v. ES L 275, 27.10.2000, s. 44. Rozhodnutie naposledy zmenené a doplnené rozhodnutím 2005/416/ES (Ú. v. EÚ L 147, 10.6.2005, s. 1).

      PRÍLOHA I
      ROZHODNUTIE O DOVOZE CHEMICKEJ LÁTKY TETRAETYLPLUMBÁN

      PRÍLOHA II
      ROZHODNUTIA O DOVOZE CHEMICKEJ LÁTKY TETRAMETYLPLUMBÁN

      PRÍLOHA III
      ROZHODNUTIE O DOVOZE CHEMICKEJ LÁTKY PARATIÓN


title: Rozhodnutie Rady z  12. júla 2011 , ktorým sa vymenúva náhradníčka predsedu odvolacieho výboru Úradu Spoločenstva pre odrody rastlín

text:
               15.7.2011

               SK

               Úradný vestník Európskej únie

               C 209/17

         ROZHODNUTIE RADY
   z 12. júla 2011,
   ktorým sa vymenúva náhradníčka predsedu odvolacieho výboru Úradu Spoločenstva pre odrody rastlín
   2011/C 209/09
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 2100/94 z 27. júla 1994 o právach Spoločenstva k odrodám rastlín (1) a najmä na jeho článok 47 ods. 1,
   so zreteľom na zoznam kandidátov, ktorých navrhla Komisia 20. apríla 2011 po tom, ako získala stanovisko od správnej rady Úradu Spoločenstva pre odrody rastlín,
   keďže:

               (1)

               17. decembra 2007 Rada prijala rozhodnutie 2007/858/ES (2), ktorým vymenovala za predsedu odvolacieho výboru Úradu Spoločenstva pre odrody rastlín pána Paula A.C.E. VAN DER KOOIJA a pána Timothyho MILLETTA za jeho náhradníka.

               (2)

               Po rezignácii pána Timothyho MILLETTA sa uvoľnilo miesto náhradníka predsedu odvolacieho výboru,

         PRIJALA TOTO ROZHODNUTIE:
   Článok 1
   Pani Sari Kaarina HAUKKAOVÁ, narodená 12. júla 1966, sa týmto vymenúva za náhradníčku predsedu odvolacieho výboru Úradu Spoločenstva pre odrody rastlín na obdobie piatich rokov.
   Jej funkčné obdobie začína dňom, keď sa ujme svojej funkcie. Tento dátum sa stanoví na základe dohody medzi riaditeľom a správnou radou úradu.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 12. júla 2011

            Za Radu

            predseda

         J. VINCENT-ROSTOWSKI

      (1)  Ú. v. ES L 227, 1.9.1994, s. 1.

      (2)  Ú. v. EÚ L 337, 21.12.2007, s. 105.


title: 2013/712/SZBP: Rozhodnutie Politického a bezpečnostného výboru Atalanta/3/2013 z  2. decembra 2013 o vymenovaní veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpežípri somálskom pobreží, prevencie pred nimi a ich potláčania (Atalanta)

text:
               5.12.2013

               SK

               Úradný vestník Európskej únie

               L 324/7

      ROZHODNUTIE POLITICKÉHO A BEZPEČNOSTNÉHO VÝBORU ATALANTA/3/2013
   z 2. decembra 2013
   o vymenovaní veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpežípri somálskom pobreží, prevencie pred nimi a ich potláčania (Atalanta)
   (2013/712/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38,
   so zreteľom na jednotnú akciu Rady 2008/851/SZBP z 10. novembra 2008 o vojenskej operácii Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (1), a najmä na jej článok 6,
   keďže:

               (1)

               Na základe článku 6 ods. 1 jednotnej akcie 2008/851/SZBP Rada poverila Politický a bezpečnostný výbor (ďalej len „PBV“) prijímať rozhodnutia o vymenovaní veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (ďalej len „veliteľ ozbrojených síl EÚ“).

               (2)

               PBV prijal 2. júla 2013 rozhodnutie Atalanta/2/2013 (2) o vymenovaní komodora Petra LENSELINKA za veliteľa ozbrojených síl EÚ.

               (3)

               Veliteľ operácie EÚ odporučil, aby za nového veliteľa ozbrojených síl EÚ bol vymenovaný kontraadmirál Hervé BLÉJEAN ako nástupca po komodorovi Petrovi LENSELINKOVI.

               (4)

               Vojenský výbor EÚ toto odporúčanie podporuje.

               (5)

               Rozhodnutie Atalanta/2/2013 by sa preto malo zrušiť.

               (6)

               V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Únie s obrannými dôsledkami. V dôsledku toho sa Dánsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu,

         PRIJAL TOTO ROZHODNUTIE:
   Článok 1
   Týmto sa kontraadmirál Hervé BLÉJEAN od 6. decembra 2013 vymenúva za veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta).
   Článok 2
   Rozhodnutie Atalanta/2/2013 sa týmto zrušuje.
   Článok 3
   Toto rozhodnutie nadobúda účinnosť 6. decembra 2013.

      V Bruseli 2. decembra 2013

            Za Politický a bezpečnostný výbor

            predseda

         W. STEVENS

      (1)  Ú. v. EÚ L 301, 12.11.2008, s. 33.

      (2)  Rozhodnutie Politického a bezpečnostného výboru Atalanta/2/2013 z 2. júla 2013 o vymenovaní veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta) (Ú. v. EÚ L 187, 6.7.2013, s. 8).


               30.8.2016

               SK

               Úradný vestník Európskej únie

               C 316/194

         P8_TA(2015)0059
   Žiadosť o zbavenie Theodorosa Zagorakisa poslaneckej imunity
   Rozhodnutie Európskeho parlamentu z 11. marca 2015 o žiadosti o zbavenie imunity Theodorosa Zagorakisa (2015/2048(IMM))
   (2016/C 316/23)

      Európsky parlament,

               —

               so zreteľom na žiadosť o zbavenie imunity Theodorosa Zagorakisa v súvislosti s konaním č. E2010/3844 na trestnom súde v Solúne, ktorú 19. decembra 2014 podal zástupca prokurátora Najvyššieho súdu v Grécku a ktorá bola 28. januára 2015 oznámená plénu,

               —

               keďže Theodoros Zagorakis sa vzdal práva na vypočutie podľa článku 9 ods. 5 rokovacieho poriadku,

               —

               so zreteľom na články 8 a 9 Protokolu č. 7 o výsadách a imunitách Európskej únie, ako aj na článok 6 ods. 2 Aktu z 20. septembra 1976 o priamych a všeobecných voľbách poslancov Európskeho parlamentu ,

               —

               so zreteľom na rozsudky Súdneho dvora Európskej únie z 12. mája 1964, 10. júla 1986, 15. a 21. októbra 2008, 19. marca 2010, 6. septembra 2011 a 17. januára 2013 (1),

               —

               so zreteľom na článok 62 ústavy Gréckej republiky,

               —

               so zreteľom na článok 5 ods. 2, článok 6 ods. 1 a článok 9 rokovacieho poriadku,

               —

               so zreteľom na správu Výboru pre právne veci (A8-0044/2015),

               A.

               keďže zástupca prokurátora Najvyššieho súdu v Grécku požiadal v súvislosti s možným právnym konaním v súvislosti s údajným spáchaním trestného činu o zbavenie imunity poslanca Európskeho parlamentu Theodorosa Zagorakisa;

               B.

               keďže podľa článku 9 Protokolu č. 7 o výsadách a imunitách Európskej únie požívajú poslanci Európskeho parlamentu na území ich vlastného štátu imunitu priznanú poslancom ich parlamentu;

               C.

               keďže poslanec parlamentu nesmie byť podľa článku 62 ústavy Gréckej republiky počas svojho volebného obdobia bez predchádzajúceho súhlasu parlamentu stíhaný, zadržaný ani uväznený či inak obmedzovaný vo svojej slobode;

               D.

               keďže Theodoros Zagorakis je obvinený z ublíženia na zdraví z nedbanlivosti a z nedodržania bezpečnostných predpisov na pracovisku;

               E.

               keďže trestné stíhanie sa týka pracovného úrazu zamestnanca futbalového klubu PAOK Solún, ku ktorému došlo dňa 13. mája 2010 na štadióne uvedeného klubu, a v ktorom je Theodoros Zagorakis obvinený ako predseda a právny zástupca tohto klubu;

               F.

               keďže údajný trestný čin očividne nijako nesúvisí s postavením Theodorosa Zagorakisa ako poslanca Európskeho parlamentu, ale týka sa ho ako predsedu futbalového klubu PAOK;

               G.

               keďže trestné stíhanie sa nevzťahuje na vyjadrené názory alebo hlasovanie pri výkone svojich úloh poslanca Európskeho parlamentu v zmysle článku 8 Protokolu č. 7 o výsadách a imunitách Európskej únie;

               H.

               keďže neexistuje dôvod predpokladať, že trestné stíhanie vychádza z úmyslu poškodiť politickú činnosť poslanca (fumus persecutionis), pretože sa začalo niekoľko rokov pred jeho nástupom do tejto funkcie;

               1.

               zbavuje Theodorosa Zagorakisa imunity;

               2.

               poveruje svojho predsedu, aby toto rozhodnutie a správu gestorského výboru ihneď postúpil generálnemu prokurátorovi Najvyššieho súdu v Grécku.

      (1)  Rozsudok Súdneho dvora z 12. mája 1964, Wagner/Fohrmann a Krier, C-101/63, ECLI:EÚ:C:1964:28; rozsudok Súdneho dvora z 10. júla 1986, Wybot/Faure a iní, C-149/85, ECLI:EÚ:C:1986:310; rozsudok Všeobecného súdu z 15. októbra 2008, Mote/Parlament, T-345/05, ECLI:EÚ:T:2008:440; rozsudok Súdneho dvora z 21. októbra 2008, Marra/De Gregorio a Clemente, C-200/07 a C-201/07, ECLI:EÚ:C:2008:579; rozsudok Všeobecného súdu z 19. marca 2010, Gollnisch/Parlament, T-42/06, ECLI:EÚ:T:2010:102; rozsudok Súdneho dvora zo 6. Septembra 2011, Patriciello, C-163/10, ECLI: EÚ:C:2011:543; rozsudok Všeobecného súdu zo 17. januára 2013, Gollnisch/Parlament, T-346/11 a T-347/11, ECLI:EÚ:T:2013:23.


title: Rozhodnutie zástupcov vlád členských štátov zasadajúcich v rade z 25. júna 2002 o predbežnom uplatňovaní Vnútornej dohody medzi zástupcami členských štátov zasadajúcich v Rade o financovaní a správe pomoci spoločenstva podľa finančného protokolu k Dohode o partnerstve medzi členmi skupiny afrických, karibských a tichomorských štátov a Európskym spoločenstvom a jeho členskými štátmi, podpísanej v Cotonou (Benin) 23. júna 2000, a rozdelení finančnej pomoci pre zámorské krajiny a teritóriá, na ktoré sa vzťahuje časť štyri Zmluvy o ES

text:
Dôležité právne oznámenie

|

42002D0579

Úradný vestník L 184 , 13/07/2002 S. 0024 - 0025

		Rozhodnutie zástupcov vlád členských štátov zasadajúcich v radez 25. júna 2002o predbežnom uplatňovaní Vnútornej dohody medzi zástupcami členských štátov zasadajúcich v Rade o financovaní a správe pomoci spoločenstva podľa finančného protokolu k Dohode o partnerstve medzi členmi skupiny afrických, karibských a tichomorských štátov a Európskym spoločenstvom a jeho členskými štátmi, podpísanej v Cotonou (Benin) 23. júna 2000, a rozdelení finančnej pomoci pre zámorské krajiny a teritóriá, na ktoré sa vzťahuje časť štyri Zmluvy o ES(2002/579/ES)ZÁSTUPCOVIA VLÁD ČLENSKÝCH ŠTÁTOV EURÓPSKEHO SPOLOČENSTVA ZASADAJÚCI V RADE,so zreteľom na Zmluvu o Európskom spoločenstve,so zreteľom na Dohodu o partnerstve AKT-ES podpísanú v Cotonou (Benin) 23. júna 2000, ďalej iba "Dohoda AKT-ES",keďže:(1) Dohoda AKT-ES nenadobudne platnosť, kým ústavné požiadavky každého členského štátu nebudú splnené v súlade s článkom 93.(2) Výbor veľvyslancov AKT-ES prijal 28. februára rozhodnutie, ktorým boli prijaté prechodné opatrenia uplatniteľné do 1. augusta 2000.(3) V súlade s článkom 366 ods. 3 štvrtého dohovoru AKT-ES, zmeneného a doplneného dohodou podpísanou 4. novembra 1995 na Mauríciu, Rada ministrov AKT-ES prijala rozhodnutím č. 1/2000 [1] prechodné opatrenia na zabezpečenie obdobia od 2. augusta 2000 do 1. júna 2002.(4) Rozhodnutím č. 1/2002 Rada ministrov AKT-ES zmenila a doplnila uvedené rozhodnutie č. 1/2000 predĺžením jeho platnosti do nadobudnutia účinnosti dohody AKT-ES.(5) V súlade s článkom 6 rozhodnutia č. 1/2000 členské štáty a spoločenstvo budú požiadané, aby urobili kroky, ktoré budú pre nich vhodné s ohľadom na vykonávanie prechodných opatrení.(6) Zástupcovia vlád členských štátov zasadajúci v rade dospeli k zhode o vnútornej dohode o financovaní a správe pomoci spoločenstva štátom AKT, ktorá súvisí s ustanoveniami o programovaní a vykonávaní dohody. Táto dohoda nenadobudne účinnosť pred tým, kým ju každý členský štát neprijme v súlade so svojimi ústavnými požiadavkami.(7) Rozhodnutím z 3. októbra 2000 zástupcovia vlád členských štátov rozhodli, že určité ustanovenia vnútornej dohody sa budú prechodne uplatňovať do 1. júna 2002.(8) Rovnaké ustanovenia vnútornej dohody sa budú prechodne uplatňovať, kým dohoda nenadobudne platnosť,ROZHODLI TAKTO:Článok 1Nasledujúce ustanovenia vnútornej dohody týkajúce sa 9. Európskeho rozvojového fondu sa budú naďalej prechodne uplatňovať až do dátumu prijatia tohto rozhodnutia:1. články 14, 15, 16, 19 ods. 1, 19 ods. 2, 19 ods. 3, 19 ods. 4 týkajúce sa vykonávania programového postupu;2. články 21 až 27 na účely vykonávania programového postupu;3. články 29 a 30 na účely prípravy fungovania investičných prostriedkov a4. článok 31 na účely prijatia finančného nariadenia.Článok 2Toto rozhodnutie zostáva v účinnosti do nadobudnutia platnosti vnútornej dohody.Bude uverejnené v Úradnom vestníku Európskych spoločenstiev.V Luxemburgu 25. júna 2002PredsedaJ. Matas I Palou[1] Ú. v. ES L 195, 1.8.2000, s. 46.--------------------------------------------------


title: 2006/425/ES: Rozhodnutie Rady z  27. marca 2006  o podpise a predbežnom vykonávaní Dohody medzi Európskym spoločenstvom a Srbskom a Čiernou Horou o určitých aspektoch leteckých dopravných služieb

text:
               22.6.2006

               SK

               Úradný vestník Európskej únie

               L 169/36

         ROZHODNUTIE RADY
   z 27. marca 2006
   o podpise a predbežnom vykonávaní Dohody medzi Európskym spoločenstvom a Srbskom a Čiernou Horou o určitých aspektoch leteckých dopravných služieb
   (2006/425/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 80 ods. 2 v spojení s článkom 300 ods. 2 prvou vetou prvého pododseku,
   so zreteľom na návrh Komisie,
   keďže:

               (1)

               Rada 5. júna 2003 poverila Komisiu, aby začala rokovania s tretími krajinami o nahradení určitých ustanovení v existujúcich bilaterálnych dohodách dohodou so Spoločenstvom.

               (2)

               Komisia v mene Spoločenstva dojednala dohodu so Srbskom a Čiernou Horou o určitých aspektoch leteckých dopravných služieb (ďalej len „dohoda“) v súlade s mechanizmami a smernicami v prílohe k rozhodnutiu Rady, ktorým sa Komisia poveruje začať rokovania s tretími krajinami o nahradení určitých ustanovení v platných bilaterálnych dohodách dohodou so Spoločenstvom.

               (3)

               S výhradou jej možného uzavretia k neskoršiemu dátumu by sa dohoda mala podpísať a predbežne vykonávať,

         ROZHODLA TAKTO:
   Článok 1
   Týmto sa v mene Spoločenstva schvaľuje podpísanie Dohody medzi Európskym spoločenstvom a Srbskom a Čiernou Horou o určitých aspektoch leteckých dopravných služieb, s výhradou rozhodnutia Rady o uzavretí uvedenej dohody.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu/osoby splnomocnenú/splnomocnené podpísať dohodu v mene Spoločenstva s výhradou jej uzavretia.
   Článok 3
   Kým dohoda nenadobudne platnosť, vykonáva sa predbežne od prvého dňa prvého mesiaca, ktorý nasleduje po dni, keď si strany vzájomne oznámili ukončenie postupov potrebných na tento účel.
   Článok 4
   Týmto sa predseda Rady poveruje vydať oznámenie ustanovené v článku 8 ods. 2 dohody.

      V Bruseli 27. marca 2006

            Za Radu

            predseda

         H. GORBACH

    ---documentbreak---

               22.6.2006

               SK

               Úradný vestník Európskej únie

               L 169/37

         DOHODA
   medzi Európskym spoločenstvom a Srbskom a Čiernou Horou o určitých aspektoch leteckých dopravných služieb
   EURÓPSKE SPOLOČENSTVO
   na strane jednej a
   SRBSKO A ČIERNA HORA
   na strane druhej
   (ďalej len „strany“),
   POZNAMENÁVAJÚC, že medzi niekoľkými členskými štátmi Európskeho spoločenstva a Srbskom a Čiernou Horou boli uzavreté bilaterálne dohody o leteckých dopravných službách, ktorých súčasťou sú ustanovenia v rozpore s právom Európskeho spoločenstva,
   POZNAMENÁVAJÚC, že Európske spoločenstvo má výlučnú právomoc v niektorých aspektoch, ktoré môžu byť súčasťou bilaterálnych dohôd o leteckých dopravných službách medzi členskými štátmi Európskeho spoločenstva a tretími krajinami,
   POZNAMENÁVAJÚC, že podľa práva Európskeho spoločenstva majú leteckí dopravcovia Spoločenstva usadení v členskom štáte právo na nediskriminačný prístup k letovým trasám medzi členskými štátmi Európskeho spoločenstva a tretími krajinami,
   SO ZRETEĽOM na dohody medzi Európskym spoločenstvom a niektorými tretími krajinami, ktoré umožňujú štátnym príslušníkom týchto tretích krajín získať vlastnícky podiel v spoločnostiach leteckých dopravcov, ktoré sú držiteľmi licencie v súlade s právom Európskeho spoločenstva,
   UZNÁVAJÚC, že ustanovenia bilaterálnych dohôd o leteckých dopravných službách medzi členskými štátmi Európskeho spoločenstva a Srbskom a Čiernou Horou, ktoré sú v rozpore s právom Európskeho spoločenstva, sa musia s týmto právom zosúladiť, aby sa vytvoril pevný právny základ pre letecké dopravné služby medzi členskými štátmi Európskeho spoločenstva a Srbskom a Čiernou Horou a zachovala sa ich kontinuita,
   POZNAMENÁVAJÚC, že zámerom Európskeho spoločenstva v rámci týchto rokovaní nie je zvýšiť celkový objem leteckej premávky medzi členskými štátmi Európskeho spoločenstva a Srbskom a Čiernou Horou, ani ovplyvniť rovnováhu medzi leteckými dopravcami Spoločenstva a leteckými dopravcami Srbska a Čiernej Hory, ani dojednať zmeny a doplnenia ustanovení existujúcich bilaterálnych dohôd o leteckých dopravných službách, ktoré sa týkajú dopravných práv,
   DOHODLI SA TAKTO:
   Článok 1
   Všeobecné ustanovenia
   1.   Na účely tejto dohody „členské štáty“ sú členské štáty Európskeho spoločenstva.
   2.   Odkazy vo všetkých dohodách uvedených v prílohe I na štátnych príslušníkov členského štátu, ktorý je stranou danej dohody, sa považujú za odkazy na štátnych príslušníkov členských štátov Európskeho spoločenstva.
   3.   Odkazy vo všetkých dohodách uvedených v prílohe I na leteckých dopravcov alebo letecké spoločnosti členského štátu, ktorý je stranou danej dohody, sa považujú za odkazy na leteckých dopravcov alebo letecké spoločnosti určené týmto členským štátom.
   Článok 2
   Určenie leteckého dopravcu členským štátom
   1.   Ustanovenia v odsekoch 2 a 3 tohto článku nahrádzajú príslušné ustanovenia v článkoch uvedených v prílohe II písm. a) a b), pokiaľ ide o určenie leteckého dopravcu príslušným členským štátom, jeho oprávnenia a povolenia udelené Srbskom a Čiernou Horou a zamietnutie, zrušenie, pozastavenie alebo obmedzenie oprávnení alebo povolení leteckého dopravcu.
   2.   Srbsko a Čierna Hora po obdržaní určenia leteckého dopravcu členským štátom udelí príslušné oprávnenia a povolenia bez zbytočného procedurálneho odkladu za predpokladu, že:

               i)

               letecký dopravca je usadený podľa Zmluvy o založení Európskeho spoločenstva na území určujúceho členského štátu a vlastní platnú licenciu na vykonávanie leteckej dopravy v súlade s právom Európskeho spoločenstva;

               ii)

               členský štát, ktorý zodpovedá za vydanie osvedčenia leteckého prevádzkovateľa vykonáva a udržiava účinnú regulačnú kontrolu leteckého dopravcu a príslušný letecký orgán je zreteľne uvedený v určení leteckého dopravcu, a

               iii)

               leteckého dopravcu priamo alebo prostredníctvom väčšinového vlastníckeho podielu vlastnia a účinne kontrolujú členské štáty a/alebo štátni príslušníci členských štátov a/alebo iné štáty uvedené v prílohe III a/alebo štátni príslušníci týchto iných štátov.

         3.   Srbsko a Čierna Hora môže zamietnuť, zrušiť, pozastaviť alebo obmedziť oprávnenia alebo povolenia leteckého dopravcu určeného členským štátom, ak:

               i)

               letecký dopravca nie je usadený podľa Zmluvy o založení Európskeho spoločenstva na území určujúceho členského štátu alebo nevlastní platnú licenciu na vykonávanie leteckej dopravy v súlade s právom Európskeho spoločenstva;

               ii)

               členský štát, ktorý zodpovedá za vydanie osvedčenia leteckého prevádzkovateľa nevykonáva alebo neudržiava účinnú regulačnú kontrolu leteckého dopravcu alebo príslušný letecký orgán nie je zreteľne uvedený v určení leteckého dopravcu, alebo

               iii)

               leteckého dopravcu priamo alebo prostredníctvom väčšinového vlastníckeho podielu nevlastnia alebo účinne nekontrolujú členské štáty a/alebo štátni príslušníci členských štátov a/alebo iné štáty uvedené v prílohe III a/alebo štátni príslušníci týchto iných štátov.

         Srbsko a Čierna Hora pri uplatňovaní svojho práva na základe tohto odseku nediskriminuje leteckých dopravcov Spoločenstva na základe štátnej príslušnosti.
   Článok 3
   Práva súvisiace s regulačnou kontrolou
   1.   Ustanovenia v odseku 2 tohto článku dopĺňajú príslušné ustanovenia v článkoch uvedených v prílohe II písm. c).
   2.   Ak členský štát určil leteckého dopravcu, ktorého účinnú regulačnú kontrolu vykonáva a udržiava iný členský štát, potom sa práva Srbska a Čiernej Hory podľa bezpečnostných ustanovení dohody medzi členským štátom, ktorý určil leteckého dopravcu, a Srbskom a Čiernou Horou rovnako vzťahujú na prijímanie, vykonávanie alebo dodržiavanie bezpečnostných noriem týmto iným členským štátom, ako aj na prevádzkové oprávnenie tohto leteckého dopravcu.
   Článok 4
   Zdaňovanie leteckých pohonných hmôt
   1.   Ustanovenia v odseku 2 tohto článku dopĺňajú príslušné ustanovenia v článkoch uvedených v prílohe II písm. d).
   2.   Bez ohľadu na akékoľvek iné ustanovenia, ktoré sú v rozpore s týmto ustanovením, žiadne ustanovenie dohôd uvedených v prílohe II písm. d) nebráni členskému štátu vyrubiť na nediskriminačnom základe dane, odvody, clá alebo iné poplatky na pohonné hmoty dodávané na jeho území na použitie v lietadle určeného leteckého dopravcu Srbska a Čiernej Hory, ktoré premáva medzi dvoma miestami v rámci území zmluvných strán.
   Článok 5
   Tarify za prepravu v rámci Európskeho spoločenstva
   1.   Ustanovenia v odseku 2 tohto článku dopĺňajú príslušné ustanovenia v článkoch uvedených v prílohe II písm. e).
   2.   Tarify, ktoré uplatňujú leteckí dopravcovia určení Srbskom a Čiernou Horou podľa dohody uvedenej v prílohe I, ktorá obsahuje ustanovenie uvedené v prílohe II písm. e), za prepravu uskutočnenú len v rámci Európskeho spoločenstva, podliehajú právu Európskeho spoločenstva.
   Článok 6
   Prílohy k dohode
   Prílohy k tejto dohode tvoria jej neoddeliteľnú súčasť.
   Článok 7
   Revízia alebo zmena a doplnenie
   Strany môžu túto dohodu kedykoľvek po vzájomnej dohode revidovať alebo zmeniť a doplniť.
   Článok 8
   Nadobudnutie platnosti a predbežné vykonávanie
   1.   Táto dohoda nadobúda platnosť dňom, keď si strany vzájomne písomne oznámia, že ich príslušné vnútorné postupy, ktoré sú potrebné k nadobudnutiu platnosti dohody, sú ukončené.
   2.   Bez ohľadu na odsek 1 strany súhlasia s tým, že budú túto dohodu predbežne vykonávať od prvého dňa mesiaca, ktorý nasleduje po dni, keď si strany vzájomne oznámili ukončenie postupov potrebných na tento účel.
   3.   Dohody a iné dojednania medzi členskými štátmi a Srbskom a Čiernou Horou, ktoré ku dňu podpísania tejto dohody ešte nenadobudli platnosť a predbežne sa nevykonávajú, sú uvedené v prílohe I písm. b). Táto dohoda sa vzťahuje na všetky takéto dohody a dojednania po nadobudnutí ich platnosti alebo začatí ich predbežného vykonávania.
   Článok 9
   Ukončenie platnosti dohody
   1.   Ak by sa ukončila platnosť niektorej z dohôd uvedených v prílohe I, ukončí sa zároveň platnosť všetkých ustanovení tejto dohody, ktoré sa týkajú príslušnej dohody uvedenej v prílohe I.
   2.   Ak by sa ukončila platnosť všetkých dohôd uvedených v prílohe I, ukončí sa zároveň platnosť tejto dohody.

      NA DÔKAZ TOHO dolu podpísaní splnomocnení zástupcovia podpísali túto dohodu.
      V Salzburgu v dvoch vyhotoveniach dňa piateho mája dvetisícšesť v anglickom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, slovenskom, slovinskom, španielskom, švédskom, talianskom a srbskom jazyku.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         За Европску Заједниџу

         Por Serbia y Montenegro
         Za Srbsko a Černou Horu
         For Serbien og Montenegro
         Für Serbien und Montenegro
         Serbia ja Montenegro nimel
         Για τη Σερβία και Μαυροβούνιο
         For Serbia and Montenegro
         Pour la Serbie-Monténégro
         Per Serbia e Montenegro
         Serbijas un Melnkalnes vārdā
         Serbijos ir Juodkalnijos vardu
         Szerbia és Montenegró részéről
         Għas-Serbja u Montenegro
         Voor Servië en Montenegro
         W imieniu Serbii i Czarnogóry
         Pela Sérvia e Montenegro
         Za Srbsko a Čiernu Horu
         Za Srbijo in Črno goro
         Serbia ja Montenegron puolesta
         För Serbien och Montenegro
         Зa Cpбиjy и Цpнy Гopy

   PRÍLOHA I
   Zoznam dohôd uvedených v článku 1 tejto dohody

               a)

               Dohody o leteckých dopravných službách medzi Srbskom a Čiernou Horou a členskými štátmi Európskeho spoločenstva, ktoré ku dňu podpisu tejto dohody boli uzavreté, podpísané a/alebo sa predbežne vykonávajú:

                           —

                           Dohoda medzi Rakúskou republikou a Socialistickou federatívnou republikou Juhoslávia o leteckých dopravných službách, podpísaná 11. novembra 1953 vo Viedni (ďalej len „dohoda medzi Srbskom a Čiernou Horou a Rakúskom z roku 1953“);
                           vykladá sa v spojení s Memorandom o porozumení podpísaným 12. októbra 1994 vo Viedni

                           —

                           Dohoda medzi Belgickým kráľovstvom a Socialistickou federatívnou republikou Juhoslávia o leteckých dopravných službách, podpísaná 24. septembra 1957 v Belehrade (ďalej len „dohoda medzi Srbskom a Čiernou Horou a Belgickom“)

                           —

                           Dohoda medzi vládou Cyperskej republiky a vládou Socialistickej federatívnej republiky Juhoslávia o leteckej doprave, podpísaná 27. februára 1976 v Nikózii (ďalej len „dohoda medzi Srbskom a Čiernou Horou a Cyprom z roku 1976“)

                           —

                           Dohoda medzi Československou republikou a Socialistickou federatívnou republikou Juhoslávia o leteckej doprave, podpísaná 28. februára 1956 v Belehrade (ďalej len „dohoda medzi Srbskom a Čiernou Horou a Českou republikou“)

                           —

                           Dohoda medzi Francúzskou republikou a Socialistickou federatívnou republikou Juhoslávia o leteckých dopravných službách, podpísaná 23. marca 1967 v Belehrade (ďalej len „dohoda medzi Srbskom a Čiernou Horou a Francúzskom“)

                           —

                           Dohoda medzi Spolkovou republikou Nemecko a Socialistickou federatívnou republikou Juhoslávia o leteckých dopravných službách, podpísaná 10. apríla 1957 v Bonne (ďalej len „dohoda medzi Srbskom a Čiernou Horou a Nemeckom 1957“)

                           —

                           Dohoda medzi vládou Spolkovej republiky Nemecko a vládou Juhoslovanskej zväzovej republiky o leteckých dopravných službách, parafovaná a predbežne vykonávaná protokolom z 31. mája 2001 (ďalej len „dohoda medzi Srbskom a Čiernou Horou a Nemeckom 2001“)

                           —

                           Dohoda medzi vládou Helénskej republiky a zväzovou vládou Juhoslovanskej zväzovej republiky o leteckých dopravných službách, podpísaná v Belehrade 9. mája 2002 (ďalej len „dohoda medzi Srbskom a Čiernou Horou a Gréckom“)

                           —

                           Dohoda medzi Maďarskou ľudovou republikou a Socialistickou federatívnou republikou Juhoslávia o leteckej doprave, podpísaná 21. júla 1956 v Belehrade (ďalej len „dohoda medzi Srbskom a Čiernou Horou a Maďarskom“);
                           zmenená a doplnená nótou podpísanou 30. mája 1964 v Budapešti;
                           naposledy zmenená a doplnená Memorandom o porozumení podpísaným 9. februára 1995 v Belehrade

                           —

                           Dohoda medzi Luxemburským veľkovojvodstvom a Socialistickou federatívnou republikou Juhoslávia o leteckej doprave, podpísaná 9. apríla 1960 v Belehrade (ďalej len „dohoda medzi Srbskom a Čiernou Horou a Luxemburskom“)

                           —

                           Dohoda medzi vládou Malty a vládou Socialistickej federatívnej republiky Juhoslávia o leteckej doprave, podpísaná 5. februára 1975 v Ríme (ďalej len „dohoda medzi Srbskom a Čiernou Horou a Maltou“)

                           —

                           Dohoda medzi Holandským kráľovstvom a Socialistickou federatívnou republikou Juhoslávia o pravidelných leteckých dopravných službách, podpísaná 13. marca 1957 v Belehrade (ďalej len „dohoda medzi Srbskom a Čiernou Horou a Holandskom“)

                           —

                           Dohoda medzi Poľskou ľudovou republikou a Socialistickou federatívnou republikou Juhoslávia o leteckých dopravných službách, podpísaná 14. novembra 1955 vo Varšave (ďalej len „dohoda medzi Srbskom a Čiernou Horou a Poľskom z roku 1955“)

                           —

                           Dohoda medzi portugalskou vládou a vládou Socialistickej federatívnej republiky Juhoslávia o leteckej doprave, podpísaná 3. júna 1976 v Belehrade (ďalej len „dohoda medzi Srbskom a Čiernou Horou a Portugalskom“)

                           —

                           Dohoda medzi vládou Slovenskej republiky a zväzovou vládou Juhoslovanskej zväzovej republiky o leteckých dopravných službách, podpísaná 3. októbra 1996 v Bratislave (ďalej len „dohoda medzi Srbskom a Čiernou Horou a Slovenskom“)

                           —

                           Dohoda medzi Švédskym kráľovstvom a Socialistickou federatívnou republikou Juhoslávia, podpísaná 18. apríla 1958 v Belehrade (ďalej len „dohoda medzi Srbskom a Čiernou Horou a Švédskom“)

                           —

                           Dohoda medzi vládou Spojeného kráľovstva Veľkej Británie a Severného Írska a zväzovou vládou Juhoslovanskej zväzovej republiky o leteckých službách, parafovaná 17. decembra 2002 v Londýne (ďalej len „dohoda medzi Srbskom a Čiernou Horou a Spojeným kráľovstvom“)

               b)

               Dohody o leteckých dopravných službách a iné dojednania parafované alebo podpísané medzi vládou Srbska a Čiernej Hory a členskými štátmi Európskeho spoločenstva, ktoré ku dňu podpisu tejto dohody ešte nenadobudli platnosť a predbežne sa nevykonávajú:

                           —

                           Dohoda medzi rakúskou vládou a zväzovou vládou Juhoslovanskej zväzovej republiky o leteckých dopravných službách, parafovaná 14. novembra 2001 vo Viedni (ďalej len „dohoda medzi Srbskom a Čiernou Horou a Rakúskom z roku 2001“)

                           —

                           Dohoda medzi vládou Cyperskej republiky a zväzovou vládou Juhoslovanskej zväzovej republiky o leteckých dopravných službách, parafovaná 18. júna 2002 v Nikózii (ďalej len „dohoda medzi Srbskom a Čiernou Horou a Cyprom z roku 2002“)

                           —

                           Dohoda medzi poľskou vládou a zväzovou vládou Juhoslovanskej zväzovej republiky o leteckých dopravných službách, parafovaná 17. mája 2002 vo Varšave (ďalej len „dohoda medzi Srbskom a Čiernou Horou a Poľskom z roku 2002“)

                           —

                           Dohoda medzi vládou Slovinskej republiky a zväzovou vládou Juhoslovanskej zväzovej republiky o leteckých dopravných službách, parafovaná 12. októbra 2001 v Belehrade (ďalej len „dohoda medzi Srbskom a Čiernou Horou a Slovinskom“)

         PRÍLOHA II
   Zoznam článkov v dohodách uvedených v prílohe I, na ktoré odkazujú články 2 až 5 tejto dohody

               a)

               Určenie leteckého dopravcu členským štátom:

                           —

                           článok 2 dohody medzi Srbskom a Čiernou Horou a Rakúskom z roku 1953,

                           —

                           článok 3 dohody medzi Srbskom a Čiernou Horou a Rakúskom z roku 2001,

                           —

                           článok 2 dohody medzi Srbskom a Čiernou Horou a Českou republikou,

                           —

                           článok 3 ods. 1 dohody medzi Srbskom a Čiernou Horou a Francúzskom,

                           —

                           článok 4 dohody medzi Srbskom a Čiernou Horou a Nemeckom z roku 1957,

                           —

                           článok 3 dohody medzi Srbskom a Čiernou Horou a Nemeckom z roku 2001,

                           —

                           článok 3 dohody medzi Srbskom a Čiernou Horou a Gréckom,

                           —

                           článok 1 prílohy k dohode medzi Srbskom a Čiernou Horou a Maďarskom,

                           —

                           článok 2 dohody medzi Srbskom a Čiernou Horou a Luxemburskom,

                           —

                           článok 3 dohody medzi Srbskom a Čiernou Horou a Maltou,

                           —

                           článok 2 dohody medzi Srbskom a Čiernou Horou a Poľskom z roku 1955,

                           —

                           článok 3 dohody medzi Srbskom a Čiernou Horou a Poľskom z roku 2002,

                           —

                           článok 3 dohody medzi Srbskom a Čiernou Horou a Slovenskou republikou,

                           —

                           článok 3 dohody medzi Srbskom a Čiernou Horou a Slovinskom,

                           —

                           článok 4 dohody medzi Srbskom a Čiernou Horou a Spojeným kráľovstvom.

               b)

               Zamietnutie, zrušenie, pozastavenie alebo obmedzenie oprávnení alebo povolení:

                           —

                           článok 8 dohody medzi Srbskom a Čiernou Horou a Rakúskom z roku 1953,

                           —

                           článok 4 dohody medzi Srbskom a Čiernou Horou a Rakúskom z roku 2001,

                           —

                           článok 3 dohody medzi Srbskom a Čiernou Horou a Belgickom,

                           —

                           článok 6 dohody medzi Srbskom a Čiernou Horou a Cyprom z roku 1976,

                           —

                           článok 5 dohody medzi Srbskom a Čiernou Horou a Cyprom z roku 2002,

                           —

                           článok 3 ods. 3 dohody medzi Srbskom a Čiernou Horou a Francúzskom,

                           —

                           článok 5 dohody medzi Srbskom a Čiernou Horou a Nemeckom z roku 1957,

                           —

                           článok 4 dohody medzi Srbskom a Čiernou Horou a Nemeckom z roku 2001,

                           —

                           článok 4 ods. 2 dohody medzi Srbskom a Čiernou Horou a Gréckom,

                           —

                           článok 3 dohody medzi Srbskom a Čiernou Horou a Luxemburskom,

                           —

                           článok 4 dohody medzi Srbskom a Čiernou Horou a Maltou,

                           —

                           článok 3 ods. 1 dohody medzi Srbskom a Čiernou Horou a Holandskom,

                           —

                           článok 4 dohody medzi Srbskom a Čiernou Horou a Poľskom z roku 2002,

                           —

                           článok 5 dohody medzi Srbskom a Čiernou Horou a Portugalskom,

                           —

                           článok 4 dohody medzi Srbskom a Čiernou Horou a Slovenskou republikou,

                           —

                           článok 4 dohody medzi Srbskom a Čiernou Horou a Slovinskom,

                           —

                           článok 3 dohody medzi Srbskom a Čiernou Horou a Švédskom,

                           —

                           článok 5 dohody medzi Srbskom a Čiernou Horou a Spojeným kráľovstvom.

               c)

               Bezpečnosť:

                           —

                           článok 8 dohody medzi Srbskom a Čiernou Horou a Rakúskom z roku 2001,

                           —

                           článok 15 dohody medzi Srbskom a Čiernou Horou a Cyprom z roku 2002,

                           —

                           článok 13 dohody medzi Srbskom a Čiernou Horou a Nemeckom z roku 2001,

                           —

                           článok 7 dohody medzi Srbskom a Čiernou Horou a Gréckom,

                           —

                           článok 15 dohody medzi Srbskom a Čiernou Horou a Poľskom z roku 2002,

                           —

                           článok 9 dohody medzi Srbskom a Čiernou Horou a Slovinskom,

                           —

                           článok 9 dohody medzi Srbskom a Čiernou Horou a Spojeným kráľovstvom.

               d)

               Zdaňovanie leteckých pohonných hmôt:

                           —

                           článok 5 dohody medzi Srbskom a Čiernou Horou a Rakúskom z roku 1953,

                           —

                           článok 8 dohody medzi Srbskom a Čiernou Horou a Rakúskom z roku 2001,

                           —

                           článok 8 dohody medzi Srbskom a Čiernou Horou a Belgickom,

                           —

                           článok 7 dohody medzi Srbskom a Čiernou Horou a Cyprom z roku 1976,

                           —

                           článok 7 dohody medzi Srbskom a Čiernou Horou a Cyprom z roku 2002,

                           —

                           článok 6 dohody medzi Srbskom a Čiernou Horou a Českou republikou,

                           —

                           článok 11 dohody medzi Srbskom a Čiernou Horou a Francúzskom,

                           —

                           článok 13 dohody medzi Srbskom a Čiernou Horou a Nemeckom z roku 1957,

                           —

                           článok 6 dohody medzi Srbskom a Čiernou Horou a Nemeckom z roku 2001,

                           —

                           článok 10 dohody medzi Srbskom a Čiernou Horou a Gréckom,

                           —

                           článok 6 dohody medzi Srbskom a Čiernou Horou a Maďarskom,

                           —

                           článok 8 dohody medzi Srbskom a Čiernou Horou a Luxemburskom,

                           —

                           článok 5 dohody medzi Srbskom a Čiernou Horou a Maltou,

                           —

                           článok 9 dohody medzi Srbskom a Čiernou Horou a Holandskom,

                           —

                           článok 6 dohody medzi Srbskom a Čiernou Horou a Poľskom z roku 1955,

                           —

                           článok 7 dohody medzi Srbskom a Čiernou Horou a Poľskom z roku 2002,

                           —

                           článok 6 dohody medzi Srbskom a Čiernou Horou a Portugalskom,

                           —

                           článok 8 dohody medzi Srbskom a Čiernou Horou a Slovenskou republikou,

                           —

                           článok 6 dohody medzi Srbskom a Čiernou Horou a Slovinskom,

                           —

                           článok 8 dohody medzi Srbskom a Čiernou Horou a Švédskom,

                           —

                           článok 11 dohody medzi Srbskom a Čiernou Horou a Spojeným kráľovstvom.

               e)

               Tarify za prepravu v rámci Európskeho spoločenstva:

                           —

                           článok 4 dohody medzi Srbskom a Čiernou Horou a Rakúskom z roku 1953,

                           —

                           článok 4 dohody medzi Srbskom a Čiernou Horou a Rakúskom z roku 2001,

                           —

                           článok 7 dohody medzi Srbskom a Čiernou Horou a Belgickom,

                           —

                           článok 10 dohody medzi Srbskom a Čiernou Horou a Cyprom z roku 1976,

                           —

                           článok 17 dohody medzi Srbskom a Čiernou Horou a Cyprom z roku 2002,

                           —

                           článok 7 dohody medzi Srbskom a Čiernou Horou a Českou republikou,

                           —

                           článok 9 dohody medzi Srbskom a Čiernou Horou a Francúzskom,

                           —

                           článok 14 dohody medzi Srbskom a Čiernou Horou a Nemeckom z roku 1957,

                           —

                           článok 10 dohody medzi Srbskom a Čiernou Horou a Nemeckom z roku 2001,

                           —

                           článok 13 dohody medzi Srbskom a Čiernou Horou a Gréckom,

                           —

                           článok 7 dohody medzi Srbskom a Čiernou Horou a Luxemburskom,

                           —

                           článok 9 dohody medzi Srbskom a Čiernou Horou a Maltou,

                           —

                           článok 7 ods. 2 dohody medzi Srbskom a Čiernou Horou a Holandskom,

                           —

                           článok 7 dohody medzi Srbskom a Čiernou Horou a Poľskom z roku 1955,

                           —

                           článok 10 dohody medzi Srbskom a Čiernou Horou a Poľskom z roku 2002,

                           —

                           článok 9 dohody medzi Srbskom a Čiernou Horou a Portugalskom,

                           —

                           článok 12 dohody medzi Srbskom a Čiernou Horou a Slovenskou republikou,

                           —

                           článok 13 dohody medzi Srbskom a Čiernou Horou a Slovinskom,

                           —

                           článok 7 dohody medzi Srbskom a Čiernou Horou a Švédskom,

                           —

                           článok 14 dohody medzi Srbskom a Čiernou Horou a Spojeným kráľovstvom.

         PRÍLOHA III
   Zoznam iných štátov uvedených v článku 2 tejto dohody

               a)

               Islandská republika (podľa Dohody o Európskom hospodárskom priestore);

               b)

               Lichtenštajnské kniežatstvo (podľa Dohody o Európskom hospodárskom priestore);

               c)

               Nórske kráľovstvo (podľa Dohody o Európskom hospodárskom priestore);

               d)

               Švajčiarska konfederácia (podľa Dohody medzi Európskym spoločenstvom a Švajčiarskou konfederáciou o leteckej doprave).